stanford-oval/wikipedia huggingface dataset:
จุด

จุด อาจหมายถึง
เครื่องหมายวรรคตอน
มหัพภาค ( . )
พินทุ ( . )
จุดไข่ปลา ( … )
อินเทอร์พังก์ ( · )
จุดทศนิยม ในทางคณิตศาสตร์
จุด ทางเรขาคณิต
พิกัด
จุดกำเนิด
จุดกึ่งกลาง
จุดปลาย (endpoint)
จุดยอด (vertex)
จุดศูนย์กลาง
โฟกัส หรือ จุดรวม (focus)
ตำแหน่ง (location) ทางภูมิศาสตร์
จุดหมาย หรือ ที่หมาย (destination)
ในทางธุรกิจและการจัดการ
จุดมุ่งหมาย (goal) หรือ เป้าหมาย (aim, target)
จุดประสงค์ (purpose)
วัตถุประสงค์ (objective)
การจุดระเบิดในเครื่องยนต์ (ignition)
การจุดไฟ
20 มิถุนายน

วันที่ 20 มิถุนายน เป็นวันที่ 171 ของปี (วันที่ 172 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 194 วันในปีนั้น
เหตุการณ์ > คริสต์ศตวรรษที่ 13

พ.ศ. 1757 (ค.ศ. 1214) - มหาวิทยาลัยอ็อกซ์ฟอร์ดได้รับสิทธิอย่างเป็นทางการ
เหตุการณ์ > คริสต์ศตวรรษที่ 18

พ.ศ. 2309 (ค.ศ. 1766) - ค่ายบางระจัน ของชาวบ้านบางระจันแตกแก่พม่า
พ.ศ. 2325 (ค.ศ. 1782) – สภาคองเกรสรับรองตรามหาลัญจกรสหรัฐ
พ.ศ. 2332 (ค.ศ. 1789) - ตัวแทนฐานันดรที่ 3 (สามัญชน) ประชุมร่วมกันที่สนามเทนนิสหลวง เป็นจุดเริ่มต้นของการปฏิวัติฝรั่งเศส
พ.ศ. 2334 (ค.ศ. 1791) – พระเจ้าหลุยส์ที่ 16 ปลอมพระองค์เป็นคนรับใช้ และพระราชวงศ์ฝรั่งเศสพยายามหลบหนีออกจากปารีส ระหว่างการปฏิวัติฝรั่งเศส
เหตุการณ์ > คริสต์ศตวรรษที่ 19

พ.ศ. 2369 (ค.ศ. 1826) - รัฐบาลสยามลงนามในสนธิสัญญาเบอร์นี สนธิสัญญาทางพระราชไมตรีและการพาณิชย์ฉบับแรกที่ไทยได้ทำกับประเทศตะวันตกสมัยกรุงรัตนโกสินทร์
พ.ศ. 2380 (ค.ศ. 1837) -
พระเจ้าวิลเลียมที่ 4 แห่งสหราชอาณาจักร เสด็จสวรรคต
สมเด็จพระราชินีนาถวิกตอเรียแห่งสหราชอาณาจักร เสด็จขึ้นครองราชย์
พ.ศ. 2420 (ค.ศ. 1877) - อเล็กซานเดอร์ เกรแฮม เบลล์ได้ให้บริการโทรศัพท์ในแง่พาณิชย์เป็นครั้งแรก
เหตุการณ์ > คริสต์ศตวรรษที่ 20

พ.ศ. 2476 (ค.ศ. 1933) - รัฐประหาร 20 มิถุนายน พ.ศ. 2476 : เกิดการรัฐประหาร โดยหลวงพิบูลสงคราม (จอมพลป. พิบูลสงคราม) และ พระยาพหลพลพยุหเสนา ปลด พระยามโนปกรณ์นิติธาดา นายกรัฐมนตรีออกจากตำแหน่งและเนรเทศไปปีนัง จากนั้นพระยาพหล ฯ ขึ้นเป็นนายกรัฐมนตรีแทน
พ.ศ. 2478 (ค.ศ. 1935) - โรงเรียนโยธินบูรณะ เปิดเรียนเป็นปฐมฤกษ์อย่างเป็นทางการ
พ.ศ. 2491 (ค.ศ. 1948) - คณะกรรมการโอลิมปิกแห่งประเทศไทย ในพระบรมราชูปถัมภ์ ก่อตั้งขึ้นอย่างเป็นทางการ
พ.ศ. 2495 (ค.ศ. 1952) - หะยีสุหลง อับดุลกาเดร์ ถูกปล่อยตัวออกจากเรือนจำ
พ.ศ. 2498 (ค.ศ. 1955) - เกิดสุริยุปราคาเต็มดวงที่นานที่สุดในคริสต์สหัสวรรษที่ 2 (นาน 7 นาที 8 วินาที) มองเห็นได้ในเอเชียตะวันออกเฉียงใต้ รวมทั้งกรุงเทพมหานคร มีสุริยุปราคาเต็มดวงเพียง 7 ครั้งเท่านั้น ที่ยาวนานกว่า 7 นาที
พ.ศ. 2503 (ค.ศ. 1960) - ประเทศมาลีและประเทศเซเนกัลได้รับอิสรภาพ
พ.ศ. 2506 (ค.ศ. 1963) - มีการติดตั้ง สายด่วน ระหว่างสหภาพโซเวียตและสหรัฐอเมริกา
พ.ศ. 2526 (ค.ศ. 1983) - เทคนิคการย่อข้อมูลแบบแอลแซดดับบลิว (LZW) ได้ถูกจดสิทธิบัตรในสหรัฐอเมริกา
พ.ศ. 2533 (ค.ศ. 1990) - เกิดแผ่นดินไหวขนาด 6.3 ทางภาคตะวันตกของประเทศอิหร่าน
พ.ศ. 2534 (ค.ศ. 1991) - รัฐสภาในประเทศเยอรมนีได้ตัดสินใจย้ายเมืองหลวงจากบ็อนไปยังเบอร์ลินอีกครั้ง
เหตุการณ์ > คริสต์ศตวรรษที่ 21

พ.ศ. 2544 (ค.ศ. 2001) - เปอร์เวซ มูชาร์ราฟ ขึ้นดำรงตำแหน่งประธานาธิบดีปากีสถาน
พ.ศ. 2546 (ค.ศ. 2003) - สิทธิบัตรของเทคนิคการย่อข้อมูลแบบแอลแซดดับบลิว (LZW) หมดอายุ
พ.ศ. 2551 (ค.ศ. 2008) - การชุมนุมของพันธมิตรประชาชนเพื่อประชาธิปไตย พ.ศ. 2551 : พันธมิตรประชาชนเพื่อประชาธิปไตยเคลื่อนย้ายที่ชุมนุมจากสะพานมัฆวานรังสรรค์ฝ่าแนวกั้นของตำรวจล้อมทำเนียบรัฐบาลบริเวณตั้งแต่สี่แยกมิกสกวันจนถึงสี่แยกยมราชได้ตลอดทั้งสาย
พ.ศ. 2562 (ค.ศ. 2019) - ประเทศอิหร่านยิงโดรนสำรวจของสหรัฐตกเหนือช่องแคบฮอร์มุซหลังอ้างว่าโดรนลำดังกล่าวละเมิดน่านฟ้า ขณะที่สหรัฐอ้างว่ามันถูกยิงตกในน่านฟ้าสากลโดยเป็น "การโจมตีที่ไม่ได้ยั่วยุ"
พ.ศ. 2564 (ค.ศ. 2021) - การระบาดทั่วของโควิด-19: บราซิลกลายเป็นประเทศที่สองถัดจากสหรัฐ ที่มีจำนวนผู้เสียชีวิตจากโควิด-19 เกิน 5 แสนคน
วันเกิด

พ.ศ. 2452 (ค.ศ. 1909) -
พระองค์เจ้าอาภัสสรวงศ์ (สิ้นพระชนม์ 24 ตุลาคม พ.ศ. 2525)
เออร์รอล ฟลิน นักแสดงชาวอเมริกัน (ถึงแก่กรรม 14 ตุลาคม พ.ศ. 2502)
พ.ศ. 2474 (ค.ศ. 1931) - โอลิมเปีย ดูคาคิส นักแสดง ผู้กำกับ ครูและนักเคลื่อนไหวชาวอเมริกัน (เสียชีวิต 1 พฤษภาคม พ.ศ. 2564)
พ.ศ. 2490 (ค.ศ. 1947) - ศรีนวล ขำอาจ ศิลปินแห่งชาติสาขาศิลปะการแสดง (ศิลปะพื้นบ้าน-ลำตัด)
พ.ศ. 2492 (ค.ศ. 1949) - ไลโอเนล ริชชี นักร้องชาวอเมริกัน
พ.ศ. 2495 (ค.ศ. 1952) -
จอห์น กูดแมน นักแสดงชาวอเมริกัน
ทรนง ศรีเชื้อ ผู้กำกับภาพยนตร์ชาวไทย
เบนนี เออร์คิวเดซ นักคาราเต้ชาวอเมริกัน
พ.ศ. 2497 (ค.ศ. 1954) - นราพร จันทร์โอชา ภริยานายกรัฐมนตรีไทย
พ.ศ. 2499 (ค.ศ. 1956) -
ประศาสตร์ ทองปากน้ำ อดีตนักการเมืองไทย
ปีเตอร์ รีด นักฟุตบอลชาวอังกฤษ
พ.ศ. 2500 (ค.ศ. 1957) - หม่อมราชวงศ์พงษ์สวัสดิ์ สวัสดิวัตน์ อดีตรัฐมนตรีว่าการกระทรวงอุตสาหกรรม
พ.ศ. 2510 (ค.ศ. 1967) -
นิโคล คิดแมน นักแสดงหญิงชาวออสเตรเลีย
ปาชี ชาบิเอร์ เลซามา เปริเอร์ ประติมากรชาวบาสก์
ร็อคกี้ หลิน นักมวยสากลชาวจีน
พ.ศ. 2511 (ค.ศ. 1968) -
มาแตอุช มอราวีแยตสกี นักการเมืองชาวโปแลนด์
โรเบิร์ต รอดริเกซ ผู้กำกับภาพยนตร์/ผู้อำนวยการสร้างภาพยนตร์/นักเขียนบทภาพยนตร์/ผู้กำกับภาพชาวอเมริกัน
พ.ศ. 2512 (ค.ศ. 1969) - เปาลู เบ็งตู อดีตนักฟุตบอลอาชีพชาวโปรตุเกส
พ.ศ. 2513 (ค.ศ. 1970) -
จาง ถิง นักแสดงชาวไต้หวัน
เจ้าชายมูลัย รอชิด เจ้าชายแห่งโมร็อกโก พระราชอนุชาใน สมเด็จพระราชาธิบดีมุฮัมมัดที่ 6 แห่งโมร็อกโก
หลี่ เจียซิน นักแสดง , นางแบบ ชาวฮ่องกง
อิสรา สุนทรวัฒน์ สมาชิกสภาผู้แทนราษฎร สังกัดพรรคประชาธิปัตย์ อดีตกรรมการผู้ช่วยรัฐมนตรี อดีตรองเลขาธิการนายกรัฐมนตรี
พ.ศ. 2514 (ค.ศ. 1971) - จอช ลูคัส นักแสดงชาวอเมริกัน
พ.ศ. 2517 (ค.ศ. 1974) - แดน เมิร์ช นักแสดงชาวอังกฤษ
พ.ศ. 2518 (ค.ศ. 1975) - ชญาดา ลิ่วเฉลิมวงศ์ พิธีกรหญิงชาวไทย
พ.ศ. 2521 (ค.ศ. 1978) - แฟรงก์ แลมพาร์ด นักฟุตบอลสโมสรฟุตบอลเชลซีในพรีเมียร์ลีก
พ.ศ. 2522 (ค.ศ. 1979) - จั๊กกะบุ๋ม เชิญยิ้ม นักแสดงและนักแสดงตลกชาวไทย
พ.ศ. 2523 (ค.ศ. 1980) - พรชิตา ณ สงขลา นักแสดงหญิงชาวไทย
พ.ศ. 2524 (ค.ศ. 1981) -
เบรเด ฮังเกลันด์ นักฟุตบอลชาวนอร์เวย์
ท่านหญิงภานุมา พิพิธโภคา พระธิดาองค์เล็กในพระเจ้าวรวงศ์เธอ พระองค์เจ้าภาณุพันธุ์ยุคลกับหม่อมไฉไล ยุคล ณ อยุธยา
พ.ศ. 2528 (ค.ศ. 1985) - จตุโชค วิริยะพงศ์ชัย นักร้อง นักแสดง และนักฟุตบอลชาวไทย
พ.ศ. 2529 (ค.ศ. 1986) -
อนุสรา วันทองทักษ์ (เปรี้ยว เอเอฟ 2) นักร้องหญิงชาวไทย
ช่อฟ้า เหล่าอารยะ ผู้ประกาศข่าวชาวไทย
พ.ศ. 2530 (ค.ศ. 1987) - อัสมีร์ เบกอวิช นักฟุตบอลชาวบอสเนีย
พ.ศ. 2533 (ค.ศ. 1990) - เรืองฤทธิ์ ศิริพานิช (ริท เดอะสตาร์) เดอะสตาร์ปีที่ 6
พ.ศ. 2534 (ค.ศ. 1991) - กาลีดู กูลีบาลี นักฟุตบอลชาวเซเนกัล
พ.ศ. 2536 (ค.ศ. 1993) - เซอัด คอลาชินัตส์ นักฟุตบอลชาวบอสเนีย
พ.ศ. 2537 (ค.ศ. 1994) -
คัง แท-โอ นักแสดงและนักร้องชาวเกาหลีใต้
ศนันธฉัตร ธนพัฒน์พิศาล นักแสดงชาวไทย
พ.ศ. 2538 (ค.ศ. 1995) - ศุภณัฐ สุดจินดา นักแสดง และ นักร้อง ชาวไทย
พ.ศ. 2542 (ค.ศ. 1999) - ยูอิ มิซูโนะ นักร้อง นักดนตรี นางแบบ และนักแสดงชาวญี่ปุ่น
วันถึงแก่กรรม

พ.ศ. 2265 (ค.ศ. 1722) - คริสตอฟ ดินเซนฮอฟเฟอร์ สถาปนิกชาวเยอรมันที่เมืองปรากในสาธารณรัฐเช็ก
พ.ศ. 2330 (ค.ศ. 1787) - คาร์ล ฟรีดริช อะเบล นักประพันธ์ดนตรีชาวเยอรมัน
พ.ศ. 2380 (ค.ศ. 1837) - พระเจ้าวิลเลียมที่ 4 แห่งสหราชอาณาจักร (พระราชสมภพ 21 สิงหาคม พ.ศ. 2308)
พ.ศ. 2409 (ค.ศ. 1866) - แบร์นฮาร์ด รีมันน์ นักคณิตศาสตร์ชาวเยอรมัน (เกิด ค.ศ. 1826)
พ.ศ. 2489 (ค.ศ. 1946) - จักรพรรดินีวั่นหรง จักรพรรดินีพระองค์สุดท้ายของประเทศจีน (พระราชสมภพ 13 พฤศจิกายน พ.ศ. 2449)
พ.ศ. 2533 (ค.ศ. 1990) - เลฟ ยาชิน นักฟุตบอลชาวสหภาพโซเวียต (เกิด 2 ตุลาคม พ.ศ. 2429)
พ.ศ. 2552 (ค.ศ. 2009) - มณี พยอมยงค์ ศิลปินแห่งชาติ สาขาวรรณศิลป์ ประจำปี 2549 (เกิด 2 มีนาคม พ.ศ. 2473)
พ.ศ. 2560 (ค.ศ. 2017) - หนิงหน่อง เพชรพิณทอง นักแสดงตลกในวงดนตรีเพชรพิณทอง (เกิด 14 ธันวาคม พ.ศ. 2492)
พ.ศ. 2561 (ค.ศ. 2018) - วสิษฐ เดชกุญชร ศิลปินแห่งชาติ สาขาวรรณศิลป์ ประจำปี 2541 (เกิด 14 พฤศจิกายน พ.ศ. 2472)
พ.ศ. 2564 (ค.ศ. 2021) - ลุยส์ เดล โซล นักฟุตบอลชาวสเปน (เกิด 6 เมษายน พ.ศ. 2478)
วันสำคัญและวันหยุดเทศกาล

วันผู้ลี้ภัยโลกของสำนักงานข้าหลวงใหญ่ผู้ลี้ภัยแห่งสหประชาชาติ
วันนี้ในบันเทิงคดี

พ.ศ. 2392 (ค.ศ. 1849) - วันเกิดของ ฮิมุระ เคนชิน ตัวละครในการ์ตูนเรื่องซามูไรพเนจร
วันเกิดของคารินจากนินจาคาถาโอ้โฮเฮะ
แหล่งข้อมูลอื่น

BBC: On This Day
Today in History: June 20 เก็บถาวร 2005-12-20 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
↑  Legrand, Jacques (1989). Chronicle of the World. Eca, Publication. p. 765. ISBN 0-13-133463-8.
คาบสมุทรโอซูมิ

แผนที่ภูมิประเทศของจังหวัดคาโงชิมะ
ภาพถ่ายดาวเทียมของคาบสมุทรโอซูมิ
คาบสมุทรโอซูมิ (ญี่ปุ่น: 大隅半島; โรมาจิ: Ōsumi Hantō; ทับศัพท์: โอซูมิฮันโต) เป็นคาบสมุทรที่ตั้งอยู่บนเกาะคีวชู โดยมีจุดใต้สุดคือแหลมซาตะ ชายฝั่งตะวันออกติดกับมหาสมุทรแปซิฟิก ส่วนทางตะวันตกเป็นที่ตั้งของคาบสมุทรซัตสึมะโดยมีอ่าวคาโงชิมะคั่นกลาง ในแง่ของการปกครอง คาบสมุทรโอซูมิเป็นส่วนหนึ่งของจังหวัดคาโงชิมะ ทางตะวันตกเฉียงเหนือของคาบสมุทรมีภูเขาไฟซากูราจิมะตั้งอยู่ ซึ่งเคยเป็นเกาะมาก่อน แต่เมื่อ ค.ศ. 1914 มีลาวาปะทุจากภูเขาไฟทำให้แผ่นดินเชื่อมต่อกัน
ดูเพิ่ม

แหลมซาตะ (ญี่ปุ่น: 佐多岬; โรมาจิ: Sata Misaki) จุดใต้สุดของเกาะคีวชู
คาโอรุ ซูงายามะ

คาโอรุ ซูงายามะ  (ญี่ปุ่น: 菅山 かおる; โรมาจิ: Sugayama Kaoru) เกิดวันที่ 26 ธันวาคม ค.ศ. 1978 เป็นนักกีฬาวอลเลย์บอลชาวญี่ปุ่น ที่ซึ่งเธอทำหน้าที่ในตำแหน่งลิเบอโร (ตัวรับอิสระ) แม้ว่าเธอจะมีชื่อเล่นว่า ยู แต่ไอ โอโมโตะ ก็มีชื่อเล่นดังกล่าวในวอลเลย์บอลหญิงทีมชาติญี่ปุ่น ดังนั้น เธอจึงได้ชื่อเล่นใหม่คือ "คาโอรุ" ทั้งนี้ คาโอรุเคยอยู่สังกัดสโมสรเจที มาร์เวลลัส โดยสวมเสื้อหมายเลข 5
ผลงาน

อันดับที่ 2 เหรียญเงิน วอลเลย์บอล เอเชียนเกนส์ ครั้งที่ 15 ที่โดฮา
แหล่งข้อมูลอื่น

JT Marvelous เก็บถาวร 2005-07-21 ที่ เวย์แบ็กแมชชีน (ญี่ปุ่น)
White fairy~ Kaoru Sugayama fansite (ญี่ปุ่น)
Kaoru Sugayama's fansite เก็บถาวร 2005-07-20 ที่ เวย์แบ็กแมชชีน (ญี่ปุ่น)
MarvelousYOU เก็บถาวร 2005-10-04 ที่ เวย์แบ็กแมชชีน (ญี่ปุ่น)
การเสด็จประพาสแหลมมลายู

การเสด็จประพาสแหลมมลายู เป็นการเสด็จประพาสส่วนพระองค์ของพระบาทสมเด็จพระจุลจอมเกล้าเจ้าอยู่หัว ในช่วงปี 2413–2444 รวมทั้งสิ้น 9 ครั้งเพื่อเป็นการเปลี่ยนอากาศตามคำแนะนำของแพทย์หลวงหลังจากหายประชวร นอกจากนี้เพื่อทรงทราบความเป็นอยู่และทุกข์สุขของราษฎรในหัวเมืองตามแหลมมลายู รวมถึงเป็นการกระชับพระราชอำนาจของพระองค์เพราะในช่วงปี 2431–32 อังกฤษได้เข้ายึดครองหัวเมืองในแหลมมลายูไปแล้ว สุ่มเสี่ยงที่สยามอาจจะเสียอธิปไตยในแถบย่านนั้น
โดยการเสด็จประพาสครั้งแรกเกิดขึ้นเมื่อปี 2413 หรือ 2 ปีหลังจากขึ้นครองราชย์คือในคราวเสด็จประพาสสิงคโปร์และชวา และครั้งสุดท้ายคือการเสด็จประพาสเมื่อ ร.ศ. 120 ตรงกับปี 2444 เพื่อส่งเสด็จสมเด็จพระเจ้าลูกยาเธอ เจ้าฟ้าบริพัตรสุขุมพันธุ์ กรมขุนนครสวรรค์วรพินิต ที่สิงคโปร์เพื่อเสด็จกลับไปศึกษาต่อที่เยอรมนี และหลังจากนั้นพระองค์ก็มิได้เสด็จประพาสแหลมมลายูอีกเลยจนสิ้นรัชกาล
ในการเสด็จประพาสแหลมมลายูครั้งที่น่าสนใจคือการเสด็จประพาสครั้งที่ 5 เมื่อปี 2433 ซึ่งพระองค์ได้บันทึกไว้พระราชนิพนธ์ที่มีชื่อว่า "ระยะทางเสด็จพระราชดำเนิรประพาสทางบกทางเรือรอบแหลมมะลายู รัตนโกสินทรศก 109" ว่าการเสด็จประพาสครั้งนี้พระองค์จะเสด็จประพาสแบบ อินคอกนิโต หรือแบบไม่เปิดเผยพระนาม นอกจากนี้พระองค์ยังได้ระบุวัตถุประสงค์ของการเสด็จประพาสครั้งนี้ว่า "เพื่อจะให้ได้เห็นการที่ไม่เคยเห็นและไม่ควรเห็นได้ในเวลาทำยศให้ทั่ว" ตัวอย่างเช่นการเที่ยวกลางคืนซึ่งพระองค์ได้บรรยายถึงโสเภณีที่ปีนัง-สิงคโปร์ ว่ามีทั้งโสเภณีจีนและโสเภณีญี่ปุ่นรวมถึงเจอคนไทยอยู่ในหมู่ที่เรียกว่า คนเถื่อน โดยมาจากย่านกุฎีจีน ฝั่งธนบุรี มีแม่สื่อชื่อ เอม เป็นเมียแขกบ้านอยู่แถววัดสระเกศ โดยสันนิษฐานว่าเรื่องการเที่ยวกลางคืนพระองค์อาจจะพระราชนิพนธ์เพิ่มเมื่อเสด็จนิวัติพระนคร
ชูโอ

ชูโอ (ญี่ปุ่น: 中央; โรมาจิ: Chūō) ในภาษาญี่ปุ่นแปลว่าใจกลาง ซึ่งอาจหมายถึง
เขตชูโอ เขตภายในนครใหญ่ของประเทศญี่ปุ่นที่มีชื่อว่า "ชูโอ"
ชูโอ นครในจังหวัดยามานาชิ ประเทศญี่ปุ่น
เส้นทางคมนาคมในประเทศญี่ปุ่น
สายหลักชูโอ ทางรถไฟสายหลักเชื่อมระหว่างโตเกียวและนาโงยะ
สายชูโอ ทางรถไฟขนส่งมวลชนในนครโอซากะ
ทางด่วนชูโอ ทางด่วนเชื่อมระหว่างโตเกียวและโคมากิ จังหวัดไอจิ
ชูโอ เซ็นโก (ประเทศไทย) บริษัทจดทะเบียนในตลาดหลักทรัพย์
คัตสึยะ โอนิซูกะ

| คัตสึยะ โอนิซูกะ |
| --- | --- |
เกิด: ทาเกชิ โอนิซูกะ 12 มีนาคม พ.ศ. 2513 (54 ปี)
คัตสึยะ โอนิซูกะ (ญี่ปุ่น: 鬼塚勝也; โรมาจิ: Onizuka Katsuya) อดีตนักมวยสากลแชมป์โลกชาวญี่ปุ่น เกิดเมื่อวันที่ 12 มีนาคม พ.ศ. 2513 ที่เมืองคิตะกีวชู จังหวัดฟูกูโอกะ ประเทศญี่ปุ่น โดยมีชื่อเดิมว่า ทาเกชิ โอนิซูกะ (ญี่ปุ่น: 鬼塚たけし; โรมาจิ: Onizuka Takeshi)
ประวัติ

โอนิซูกะ เป็นแชมป์โลกของสมาคมมวยโลก หรือ WBA ในรุ่นจูเนียร์แบนตัมเวท (115 ปอนด์) ในปี พ.ศ. 2535 หลังจากที่เขาทราย แกแล็คซี่ ซึ่งเป็นเจ้าของตำแหน่งเดิมได้สละตำแหน่งแขวนนวมไปแล้ว โดยได้แชมป์มาจากการชิงที่ว่าง ชนะคะแนน ถนอมศักดิ์ ศิษย์โบ๊เบ๊ นักมวยรองแชมป์โลก WBA อันดับ 2 ชาวไทยไป
โอนิซูกะ ถือเป็นนักมวยหน้าตาดี ประกอบกับได้ครองแชมป์โลกเส้นที่เขาทรายเคยครองมาก่อนอย่างยาวนานจนเป็นประวัติศาสตร์ จึงทำให้เป็นนักมวยยอดนิยมคนหนึ่งของประเทศญี่ปุ่น แต่ในระยะหลังโอนิซูกะเริ่มมีพฤติกรรมเหลวไหล มักหนีซ้อมอยู่บ่อย ๆ และไว้ผมยาวเลียนแบบไมเคิล แจ็กสัน นักร้องป็อป​ไอคอนชื่อดังชาวอเมริกัน จึงทำให้เสียตำแหน่งแชมป์โลก WBA ในการป้องกันแชมป์โลกภาคบังคับ โดยเป็นฝ่ายแพ้ทีเคโอในยกที่ 9 ต่อ อี ฮย็อง-ช็อล นักมวยรองแชมป์โลก WBA อันดับ 1 ชาวเกาหลีใต้ ในปี พ.ศ. 2537 นับเป็นการแพ้การในชกมวยสากลครั้งแรกในชีวิต ต่อมาการแข่งขันเสร็จสิ้นโอนิซูกะได้ถูกส่งโรงพยาบาลเพื่อรักษาอาการบาดเจ็บจากการชกโดยทันที ภายหลังพบว่ามีอาการบาดเจ็บที่จอตาด้านขวาส่งผลให้โอนิซูกะประกาศแขวนนวมเลิกชกมวยทันทีหลังการเสียแชมป์โลก
เกียรติประวัติ

แชมป์ประเทศญี่ปุ่นรุ่นจูเนียร์แบนตัมเวท (พ.ศ. 2533 – พ.ศ. 2534)
ชิง (ที่ว่าง), 15 ตุลาคม 2533 ชนะทีเคโอ ชุงอิจิ นากาจิมะ ( ญี่ปุ่น) ยก 10 ที่ โครากูเอ็งฮอล มหานครโตเกียว ประเทศญี่ปุ่น
ป้องกันครั้งที่ 1, 10 ธันวาคม 2533 ชนะคะแนน โทโมฮิโกะ โยโกยามะ ( ญี่ปุ่น) ที่ โครากูเอ็งฮอล มหานครโตเกียว ประเทศญี่ปุ่น
ป้องกันครั้งที่ 2, 18 มีนาคม 2534 ชนะคะแนน ชุงอิจิ นากาจิมะ ( ญี่ปุ่น) ที่ โครากูเอ็งฮอล มหานครโตเกียว ประเทศญี่ปุ่น
ป้องกันครั้งที่ 3, 17 มิถุนายน 2534 ชนะทีเคโอ ซูซุฮารุ คิตาซาวะ ( ญี่ปุ่น) ยก 5 ที่ โครากูเอ็งฮอล มหานครโตเกียว ประเทศญี่ปุ่น
สละแชมป์
แชมป์โลก WBA รุ่นจูเนียร์แบนตัมเวท (พ.ศ. 2535 – พ.ศ. 2537)
ชิง (ที่ว่าง), 10 เมษายน 2535 ชนะคะแนน ถนอมศักดิ์ ศิษย์โบ๊เบ๊ ( ไทย) ที่ ศูนย์กีฬาในร่มโตเกียว มหานครโตเกียว ประเทศญี่ปุ่น
ป้องกันครั้งที่ 1, 11 กันยายน 2535 ชนะ​ทีเคโอ​ เค็นจิ มัตสึมูระ ( ญี่ปุ่น) ยก 5 ที่ สนามกีฬาต่อสู้ญี่ปุ่น มหานครโตเกียว​ ประเทศญี่ปุ่น
ป้องกันครั้งที่ 2, 11 ธันวาคม 2535 ชนะคะแนน อาร์มันโด กัสโตร ( เม็กซิโก) ที่ อาริอาเกะคอลิเซียม มหานครโตเกียว ประเทศญี่ปุ่น
ป้องกันครั้งที่ 3, 21 พฤษภาคม 2536 ชนะคะแนน อิม แจ-ชิน ( เกาหลีใต้) ที่ สนามกีฬาต่อสู้ญี่ปุ่น มหานคร​โตเกียว​ ประเทศญี่ปุ่น
ป้องกันครั้งที่ 4, 5 พฤศจิกายน 2536 ชนะคะแนน ถนอมศักดิ์ ศิษย์โบ๊เบ๊ ( ไทย) ที่ อาริอาเกะคอลิเซียม มหานครโตเกียว ประเทศญี่ปุ่น
ป้องกันครั้งที่ 5, 3 เมษายน 2537 ชนะคะแนน  อี ซึง-คู ( เกาหลีใต้) ที่ สนามกีฬาแห่งชาติเรียวโงกุ มหานครโตเกียว ประเทศญี่ปุ่น
เสียแชมป์, 18 กันยายน 2537 แพ้ทีเคโอ อี ฮย็อง-ช็อล ( เกาหลีใต้) ยก 9 ที่ สนามกีฬาในร่มแห่งชาติโยโยงิ มหานคร​โตเกียว​ ประเทศญี่ปุ่น
แหล่งข้อมูลอื่น

Katsuya Onizuka official site เก็บถาวร 2010-01-11 ที่ เวย์แบ็กแมชชีน
คาบสมุทรโนโตะ

| ชื่อท้องถิ่น: 能登半島 |
| --- | --- |
ภาพถ่ายจากอวกาศ
แผนที่ภูมิประเทศของคาบสมุทรโนโตะ
ภูมิศาสตร์
ที่ตั้ง: ทะเลญี่ปุ่น
พิกัด: 37°21′N 136°56′E﻿ / ﻿37.350°N 136.933°E﻿ / 37.350; 136.933
จังหวัด: อิชิกาวะ
ที่ตั้งในญี่ปุ่น
คาบสมุทรโนโตะ (能登半島, Noto-hantō) เป็นคาบสมุทรในจังหวัดอิชิกาวะ ประเทศญี่ปุ่น ยื่นออกไปในทะเลญี่ปุ่นทางทิศเหนือ อุตสาหกรรมหลักในพื้นที่ได้แก่ การเกษตร ประมง และการท่องเที่ยว คาบสมุทรโนโตะยังเป็นคาบสมุทรที่ใหญ่ที่สุดเมื่อเทียบกับคาบสมุทรอื่นตามแนวชายฝั่งทะเลญี่ปุ่น คาบสมุทรโนโตะเคยเป็นศูนย์กลางของแผ่นดินไหวในคาบสมุทรโนโตะ ค.ศ. 2007 ค.ศ. 2023 และ ค.ศ. 2024 ซึ่งสร้างความเสียหายอย่างรุนแรงต่อภูมิภาคนี้
ชื่อ

ตามคำกล่าวของอเล็กซานเดอร์ โววิน คำว่าโนโตะมาจากภาษาไอนุ ชื่อนี้ถูกเขียนด้วยอาเตจิสองตัวได้แก่ (ญี่ปุ่น: 能; โรมาจิ: nō) และ (ญี่ปุ่น: 登; โรมาจิ: tō )
ภูมิภาค

พื้นที่ของคาบสมุทรโนโตะแบ่งออกเป็น 3 ภูมิภาคได้แก่
คูจิโนโตะ ตั้งอยู่ทางใต้ของคาบสมุทร
นากะโนโตะ ตั้งอยู่ตอนกลางของคาบสมุทร
โอกูโนโตะ ตั้งอยู่ทางเหนือของคาบสมุทร
คาโอริ นาซูกะ

นักแสดงสาวชาวญี่ปุ่น
| คาโอริ นาซูกะ |
| --- | --- |
名塚 佳織
เกิด:  (1985-04-24) 24 เมษายน ค.ศ. 1985 (39 ปี) โตเกียว, ประเทศญี่ปุ่น
อาชีพ:  นักแสดงสาว  นักพากย์  นักร้อง 
ปีปฏิบัติงาน: ค.ศ. 1993–ปัจจุบัน
ส่วนสูง: 160 ซม.
บุตร: 1
คาโอริ นาซูกะ (ญี่ปุ่น: 名塚 佳織; โรมาจิ: Nazuka Kaori; เกิดในวันที่ 24 เมษายน ค.ศ 1985) เป็นนักแสดงสาว นักพากย์ และนักร้องชาวญี่ปุ่น  เธอรับบทเป็นนานาลี่ แลมเพอร์ลูชใน โค้ด กีอัส, ตัวละครจำนวนมากใน ยูเรก้า เซเว่น และโคเซตต์ใน เลมีเซราบล์: โชโจโคเซตต์ ในเดือนกุมภาพันธ์ ค.ศ. 2011 เธอประกาศว่าได้แต่งงานแล้ว และมีลูกสาวหนึ่งคนในวันที่ 1 มกราคม ค.ศ. 2012.
ผลงาน

บันทึกแวมไพร์วานิทัส เป็น เนเนีย
Akagami no Shirayuki-hime  เป็น เซรัน คิคิ
แหล่งข้อมูลอื่น

บล็อกทางการ (ญี่ปุ่น)
คาโอริ นาซูกะ  ที่เครือข่ายข่าวอนิเมะ
คาโอริ นาซูกะ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ 
ศิลปิน:  มิวสิกเบรนซ์
กินทามะ': ภาคล่วงเวลา

ฤดูกาลของรายการโทรทัศน์
| กินทามะ ซีซั่น 6 ภาคล่วงเวลา   (กินทามะ เอ็นโชเซ็น) |
| --- | --- |
ดีวีดีบ๊อกซ์เซ็ตภาพยนตร์การ์ตูนกินทามะ ซีซั่น 6 ภาคล่วงเวลา
ประเทศ: ญี่ปุ่น
จำนวนตอน: 13
การออกอากาศ
เครือข่าย:  ทีวีโตเกียว    ทรูสปาร์ก
ออกอากาศ:  4 ตุลาคม พ.ศ. 2555 - 28 มีนาคม พ.ศ. 2556     23 กรกฎาคม พ.ศ. 2557 – 20 สิงหาคม พ.ศ. 2557
ลำดับฤดูกาล
← ก่อนหน้า กินทามะ' ถัดไป → กินทามะ° 
รายชื่อตอน
ภาพยนตร์การ์ตูนโทรทัศน์เรื่อง กินทามะ ซีซั่น 6 ภาคล่วงเวลา (ญี่ปุ่น: 銀魂´ 延長戦; โรมาจิ: Gintama' Enchousen) กำกับโดยโยอิจิ ฟูจิตะ ผลิตโดยสตูดิโอซันไรซ์ ออกอากาศทางช่อง ทีวีโตเกียว ระหว่างวันที่ 4 ตุลาคม พ.ศ. 2555 ถึงวันที่ 28 มีนาคม พ.ศ. 2556 รวม 13 ตอน เป็นภาคต่อของกินทามะ' (ซีซั่น 5) ที่ออกอากาศตอนสุดท้ายเมื่อเดือนมีนาคม พ.ศ. 2555  ภาพยนตร์การ์ตูนมีต้นแบบมาจากผลงานการ์ตูนของฮิเดอากิ โซราจิ ชื่อเรื่องเดียวกัน เป็นเรื่องราวเกี่ยวกับอดีตซามูไรนามว่าซากาตะ กินโทกิ และลูกจ้างของเขาสองคนคือ ชิมูระ ชินปาจิ และคางุระ ทั้งสามทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน
ในประเทศญี่ปุ่น บริษัทอะนิเพล๊กซ์ได้ผลิตและจัดจำหน่ายภาพยนตร์การ์ตูนกินทามะซีซั่น 6 ภาคล่วงเวลาในรูปแบบดีวีดีทั้งหมด 4 แผ่น ระหว่างวันที่ 19 ธันวาคม พ.ศ. 2555 ถึงวันที่ 22 พฤษภาคม พ.ศ. 2556
ในประเทศไทย บริษัทโรส มีเดีย แอนด์ เอ็นเตอร์เทนเมนท์ ได้ซื้อลิขสิทธิ์ภาพยนตร์การ์ตูนกินทามะ ซีซั่น 6 ภาคล่วงเวลา และวางจำหน่ายในรูปแบบดีวีดีบ๊อกซ์เซ็ต รวมดีวีดี 4 แผ่น เมื่อวันที่ 19 ธันวาคม พ.ศ. 2557  ส่วนการออกอากาศทางโทรทัศน์นั้น อะนิเมะกินทามะ ซีซั่น 6 ภาคล่วงเวลา ออกอากาศครั้งแรกทางช่องทรูสปาร์ก ในชื่อเรื่องว่า กินทามะ เอ็นโชเซ็น ระหว่างวันที่ 23 กรกฎาคม พ.ศ. 2557 ถึงวันที่ 20 สิงหาคม พ.ศ. 2557
เพลงประกอบ

ในภาพยนตร์การ์ตูนโทรทัศน์เรื่องกินทามะ ซีซั่น 6 ภาคล่วงเวลา ใช้เพลงประกอบทั้งหมด 4 เพลง เป็นเพลงเปิด 2 เพลง และเพลงปิด 2 เพลง
เพลง "LET'S GO OUT" ขับร้องวง AMOYAMO เป็นเพลงเปิดระหว่างตอนที่ 253 ถึง ตอนที่ 256
เพลง "ซากุระ มิซึซึกิ" (ญี่ปุ่น: サクラミツツキ; โรมาจิ: Sakura Mitsutsuki; ทับศัพท์: ฮันนีมูนต้นซากุระ)  ขับร้องโดยวง SPYAIR เป็นเพลงเปิดตั้งแต่ตอนที่ 257 ถึงตอนที่ 265
เพลง "มูนวอร์ค" (ญี่ปุ่น: ムーンウォーク; โรมาจิ: Mūnuōku) ขับร้องโดยวง MONOBRIGHT  เป็นเพลงปิดระหว่างตอนที่ 253 ถึง ตอนที่ 256
เพลง "เอ๊กซ์เป๊คท์" (ญี่ปุ่น: エクスペクト; โรมาจิ: Ekusupekuto) ขับร้องโดย PAGE เป็นพลงเปิดตั้งแต่ตอนที่ 257 ถึงตอนที่ 265
ดูเพิ่ม

กินทามะ
รายชื่อตอนในกินทามะ (มังงะ)
รายชื่อตอนในกินทามะ (อนิเมะ ฤดูกาลที่ 1)
รายชื่อตอนในกินทามะ (อนิเมะ ฤดูกาลที่ 2)
รายชื่อตอนในกินทามะ (อนิเมะ ฤดูกาลที่ 3)
รายชื่อตอนในกินทามะ (อนิเมะ ฤดูกาลที่ 4)
รายชื่อตอนในกินทามะ (อนิเมะ ฤดูกาลที่ 5)
รายชื่อตอนในกินทามะ (อนิเมะ ฤดูกาลที่ 7)
คัตสึยูกิ โคนิชิ

คัตสึยูกิ โคนิชิ (ญี่ปุ่น: 小西 克幸; โรมาจิ: Konishi Katsuyuki) เป็นนักพากย์ชายชาวญี่ปุ่น สังกัดบริษัท KEN Production เป็นรองหัวหน้าของกลุ่ม “Hero Hero Q Company” ที่มีเซกิ โทโมกาซุเป็นหัวหน้า บ้านเกิดอยู่ที่ จังหวัดวากายามะ, ประเทศญี่ปุ่น เกิดวันที่ 21 เมษายน พ.ศ. 2516 กรุ๊ปเลือดบี
ประวัติ

จบการศึกษามัธยมปลายเอกช่างกล รุ่นที่ 4 จากที่โรงเรียนวากายามะโคเงียวในจังหวัดวากายามะ และจบจากโรงเรียนนักพากย์คาซูดะ รุ่นที่ 11 นักพากย์ที่จบรุ่นเดียวกันคือ ไดซูเกะ ฮิรากาวะ, ฮิเดกิ โองิฮาระ และเอมิโกะ โองิฮาระ
ประวัติในวงการนักพากย์

ในปี พ.ศ. 2548 ใน OVA "เซนต์เซย์ย่า ภาคศึกเทพเจ้าฮาร์เดส" ได้รับบท เฟนิกส์ อิกกิ ต่อจากฮิเดยูกิ โฮริ และในปี พ.ศ. 2552 ก็รับบท กินิว ในเรื่อง ดราก้อนบอล ไค ต่อจากฮิเดยูกิ โฮริเช่นกัน
ในปี พ.ศ. 2549 ได้พากย์เป็น โคมุย ลีในเรื่อง D.Gray-man นั้น ได้รับคำชมจาก คัตสึระ โฮชิโนะ ผู้เขียนการ์ตูนและเหล่าผู้ช่วยในการ์ตูนเรื่องนี้ว่า "จะเรียกว่าพากย์เก่งหรือว่าเขาสวมวิญญาณกลายเป็น (โคมุย) ไปแล้วดีนะ"
ในปี พ.ศ. 2553 ได้พากย์เป็น โกเซไนท์ ในเรื่อง ขบวนการ เทพสวรรค์ โกเซย์เจอร์ ซึ่งเป็นการพากย์ครั้งแรกในซีรีส์ขบวนการนักสู้ ซึ่งโคนิชินั้นก็มีความปรารถนามากในการพากย์ซีรีส์นี้ และมีความสนิทสนมกับเซกิ โทโมกาซุ ที่เป็น Narration ในผลงานชุดถัดไปคือ ไคโซคุ เซนไท โกไคเจอร์
ในเกมส์  "หมัดดาวเหนือ" นั้น รับบทพากย์ตัวละครหลัก เคนทาโร่ เวลาต่อสู้นั้นจะชอบตะโกนว่า "อาตะตะตะตะ!!" ซึ่งมีเดียต่าง ๆ ได้ชมว่าการที่ตะโกนคำนั้นได้หมดภายในการพูดออกมาครั้งเดียวนี่ในนักพากย์ทั้งหมดโคนิชิทำได้เยี่ยมยอดที่สุด
บุคลิกและลักษณะนิสัย

เป็นเกมเมอร์ตัวยง และชอบ Monster Hunter อย่างมาก และชอบพูดถึงเกมส์นี้ในบทสัมภาษณ์ในคอลัมน์นิตยสาร NewType และ Dengeki PlayStation บ่อยๆ
อีกทั้งยังเป็นเกมเมอร์เล่น Final Fantasy XI อีกด้วย 
เคยเป็นพิธีกรในอีเว้นต์ All Tana Matsuri in Osaka (ในปี พ.ศ. 2550), Wana Fes in Gourakuen (ในปี พ.ศ. 2551),Wana Fes 2010 ~ 8shunen dayo! Zenin shuugou (ในปี พ.ศ. 2553) 
อีกทั้งในอดีต เคยมีใบอนุญาตในการติดต่อไร้สายสำหรับมือสมัครเล่น แต่ว่าไม่ได้ไปต่อเลยถูกยกเลิกไป
ที่มาของชื่อคัตสึยูกิคือ “ให้สามารถ "ก้าวข้าม"『克』อุปสรรคและมี "ความสุข"『幸』” 
ชื่อเล่นที่ OOhara Sayaka, Kaida Yuki, Minagawa Junko และอีกหลายๆคนเรียกคือ “โคนิตัน” โดยนำมาจากนามสกุล “โคนิ” และชื่อ (ที่ออกเสียงเป็นภาษาจีน) ”ตัน”  
ในรายการวิทยุ “Radio Bamboo Blade ~ BunseiRyoudo!” นักพากย์ที่พากย์ร่วมกันในเรื่อง Bamboo Blade Hirohashi Ryou ดั้งชื่อเล่นในรายการว่า Nishi-san แต่ว่าโคนิชิไม่ค่อยชอบเพราะมาจากนามสกุลและเรียบง่ายเกินไป และให้ Hirohashi ตั้งใหม่ แต่ท้ายสุดก็ไม่ยอมเปลี่ยน มิหนำซ้ำแฟนๆของโคนิชิก็ติดใจและเรียกชื่อนี้กัน ทำให้ถูกเรียกด้วยชื่อนี้ในรายการวิทยุรายการอื่นอีกด้วย
สนิทสนมกับ มาซายะ โอโนซากะ และมีการเล่นเกมส์ด้วยกันบ่อย ๆ
ผลงาน > เกม

อิตัดเตอิตัดเตคิราเมคืออเซกายโมเร
การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860

การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860 เกิดขึ้นที่พิพิธภัณฑ์มหาวิทยาลัยอ็อกซ์ฟอร์ดในอ็อกซ์ฟอร์ด ประเทศอังกฤษ เมื่อวันที่ 30 มิถุนายน 1860 เป็นเวลาเจ็ดเดือนหลังการจัดพิมพ์ กำเนิดสปีชีส์ ของชาลส์ ดาร์วิน ผู้เข้าร่วมได้แก่นักวิทยาศาสตร์และนักปรัชญาชาวบริติชที่มีชื่อเสียงหลายคน รวมทั้งโทมัส เฮนรี ฮักซ์เลย์, บิชอปซามูเอล วิลเบอร์ฟอร์ซ, เบนจามิน โบรดี, โจเซฟ ดาลตัน ฮุกเกอร์ และโรเบิร์ต ฟิตซ์รอย
การโต้วาทีครั้งนี้เป็นที่จดจำมาถึงปัจจุบันในการแลกคารมอย่างดุเดือด ซึ่งเล่ากันว่าวิลเบอร์ฟอร์ซถามฮักซ์เลย์ว่าเขาสืบเชื้อสายมาจากลิงผ่านปู่ยาตายายฝั่งไหน ฮักซ์เลย์จึงตอบว่าเขาไม่อายที่มีลิงเป็นบรรพบุรุษ แต่เขาจะรู้สึกอับอายหากไปเกี่ยวดองกับคนที่ใช้พรสวรรค์ยิ่งใหญ่ของเขาเพื่อบดบังความจริง
การพบปะครั้งนี้มักเรียกว่า การโต้วาทีฮักซ์เลย์–วิลเบอร์ฟอร์ซ หรือ การโต้วาทีวิลเบอร์ฟอร์ซ–ฮักซ์เลย์ แต่เป็นคำอธิบายที่คลาดเคลื่อน อันที่จริงการโต้วาทีนี้ไม่ใช่การโต้วาทีระหว่างคนสองคน แต่เป็นการอภิปรายที่ถูกเล่าจนเห็นภาพที่เกิดขึ้นหลังการนำเสนอเอกสารโดยจอห์น วิลเลียม ดราเปอร์แห่งมหาวิทยาลัยนิวยอร์ก ว่าด้วยการพัฒนาทางปัญญาของทวีปยุโรปที่เกี่ยวข้องกับทฤษฎีของดาร์วิน ไม่มีบันทึกการโต้วาทีแบบคำต่อคำ และยังมีความไม่แน่นอนอยู่พอสมควรว่าฮักซ์เลย์และวิลเบอร์ฟอร์ซพูดว่าอะไรแน่ และบันทึกต่อ ๆ มาล้วนถูกบิดเบือนทั้งสิ้น
คิม ซู-แด

| สถิติเหรียญโอลิมปิก> วอลเลย์บอลหญิง.ตัวแทนของ  เกาหลีเหนือ |
| --- | --- | --- |
|  |  1972 มิวนิก  | ทีม |
| --- | --- |
คิม ซู-แด
โชซ็อนกึล: 김수대
อาร์อาร์: Gim Su-dae 
เอ็มอาร์: Kim Su-dae 
คิม ซู-แด  (อักษรโรมัน: Kim Su-dae; เกาหลี: 김명숙) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
แหล่งข้อมูลอื่น

Kim Su-dae at Sports-Reference.com